**A Rátkai Márton Klub kulturális egyesület 2016-os tevékenysége**

A Rátkai Márton Klub elmúlt 60 évének legnehezebb időszaka a 2016-os év.

A Rátkai klub 60 éve alatt ötször költözött, ebből 3 alkalommal a jelenlegi klubvezető irányításával. A költözés kihívás, új feladat, de bizonytalanság is.

Ez különösen nehéz volt, mert a korábbi védettnek tekinthető, bár nem konfliktusmenetes helyzetből kikerülve új, eddig még nem tapasztalt kihívásoknak kell megfelelni.

Előzmények:

A MSZSZ 2015-ben eladta a székházát, így a Rátkai Márton Klubnak új helyet kellett keresnie. Nem először fordult ez elő, hiszen 1985-ben szintén az MSZSZ adta el a klub Nagymező utcai helyiségét, ami ezért volt értékes, mert a Mikroszkóp Színpad a klubtól bérelte az általa használt helyiségeket. Így került egy határozattal az MSZSZ Székházába. Kb. 4 évbe telt, mire kialakította a klub a saját, újszerű arculatát.

Hasonló helyzet állt most elő, azzal a „könnyebbséggel”, hogy az egyesület megkereshette az új helyet.

A keresés szempontja: 60-70 fős klubterem egy kis iroda és raktár. Olyan helyet kellett keresni, ami ugyan szintén kulturális célú, de ne legyen azonos a Rátkai Márton Klub tevékenységével, ugyanakkor kialakult infrastruktúrája lehetőségeket adjon a munkára.

Így esett a választás a TIT Stúdióra, mely, bár szerényebb külsejű, (az enteriőrök szerények), de az apparátus alkalmas a klubbal kapcsolatos feladatok segítésére is. (technikusi, teremrendezési, portási st)

2015. február 15-én költözött a klub, dr. Koncz Gábor a TIT Stúdió igazgatójának segítségével és az MSZSZ anyagi támogatásával.

Az új hely megtervezésekor a régi, megszokott műsorok mellett újakat terveztünk. Sok idő nem volt, mert az utolsó időig kerestük e legjobb megoldást. Több intézményt, ingatlant megnézett a klub titkára, de a feltételek nem voltak megfelelőek (nem volt iroda, raktár), vagy nagyon drága volt, stb.

Az MSZSZ felajánlott 10. millió Ft-ot ingatlan vásárlásra, de ez még vizes szuterénre se volt elegendő. Itt kell megjegyezni, hogy az iroda és egy kis raktár nem luxus, mert a klub titkára maga készíti a műsorfüzeteket, plakátokat, végzi az adminisztrációt, tárgyal társszervekkel, tárolja 60 év dokumentációját, a technikai eszközöket stb.

A költözés előtt terv készült, mit tudunk átmenteni, és milyen új műsorok valósíthatók meg. Akikre számíthattunk: St.Martin, a Hungarovox és és más kiadók, a Bicskebarátok, a Somogyiak Baráti Köre, önálló estek. A tervezett új programok: fiataloknak slem poetri, idősek akadémiája, .

2015. február 15-én költözött a klub a Zsombolyai u. 6.-ba és március 16-án már műsort rendeztünk.

Mi valósult meg a tervekből:

A legfontosabb feladat az új alapszabály elkészítése, hiszen nem csak a címváltozást kellett bejelenteni, hanem a PTK szerint is át kellett alakítani. Több közgyűlés, módosítás után, 2017. februárban még nem igazolta vissza a Fővárosi Törvényszék.

A műsorokról, nem időrendben.

Kiállításokat csak május óta rendeztünk. (7 alkalom, megnyitókon 345 fő). Budavári Bernadett sokféle technikával, több stílusban fest, ami az útkeresését jelenti. Már befutott mester Kesztyűs Ferenc, aki tanítványait mutatta be. A II. emeleti nagy térben állított ki ifj. Palkó József XI. kerületi szobrászművész. Eperjesi Nóra, akinek témája a média, még tanulja az alkalmazott grafikát, de már kiforrott munkákat hozott. Kóra Ilona természetfotói felelevenítették a tavaszt és a Városliget veszélyben lévő fáit. W.W.M. stúdió, vagyis Wiener Mariann növendékei különleges technikákkal készült tehetséges munkákat hoztak. Ezt a kiállítást az előtérbérben u.n. folyosó-kiállításként rendeztük. Mindebből kiderül, hogy több teret, lehetőséget is kihasznál a klub. A kiállítások kapcsán zenei, irodalmi műsorok, sőt ismeretterjesztő előadás is kapcsolódott.

Irodalmi műsorok a közönséget is érdekelték (8 alkalom 410 fő). A HUNGAROVOX Kiadó rendszeres könyvbemutatói, a Nagy Lajos Társaság, költői bemutatkozások, kis irodalmi lapok bemutatkozó estjei, versekkel is fűszerezett beszélgetés és Költészet Napi rendhagyó műsor (botanikus költők, növények a költészetben) jelentették a kínálatot. Különleges volt P.Papp Zoltán előadása a galaktika és a költészet összekapcsolása. Különleges élmény volt Szalóczy Pál 56-os irodalmi műsora.

Zenei műsoraink voltak a legnépszerűbbek (15 alkalom 610 fő) Ennek gerincét a St.Martin baráti klub adta, (7 alkalom) melyet a közönség szeretett ugyan, de az év végére kicsit megkopott, kevesebben jöttek és 2017-ben a művész már nem lép fel klubunkban. A kiállításokhoz is kapcsolódott koncert. Talán a legkülönlegesebb Jersy és a dobzenekar. A Magyar Állami Operaház művészei 2 alkalommal is gálakoncertet adtak. Ardó Mária, mint operanagykövet a három tenor dalaiból vetített és maga is énekelt. Volt hegedűkoncert, a Prima Primissima díjas Weiner Leo zeneiskola növendékeinek koncertje. Ismét vendégünk volt a 20 éves Krónikás Zenede, Dévai Nagy Kamilla iskolájának növendékkoncertje. Zenés, képes előadást tartott Domahidy László az argentin tangóról. Ismét vendégünk volt a Megszólaló kezek Alapítvány.

A filmművészetet, elsősorban a Dunatájmozi előadási képviselték, ami a Magyar Művelődési Társasággal és a Dunatáj Alapítvánnyal és a TIT Stúdióval közös rendezvény. A magyar dokumentumfilm termés legjavából válogattak. A programokhoz is gyakran kapcsolódott DVD vetítés. Zsurzs Éváról készült könyvet is bemutattuk. (9 alkalom 194 fő)

Ismeretterjesztő műsor lehetne szinte minden műsorunk, hiszen művészeti ismeretterjesztést végzünk, azonban itt a klasszikus ismeretterjesztést számítottuk. (8 alkalom 290 fő) Kiállításhoz kapcsolódott Békesi Sándor teológus előadása, de a művészi festékek megújításáról, új technikákról is megismerhette a közönség. Természetgyógyász tartott előadást a már nem fiatal nők életének karbantartásához. Az egészségnap kapcsán a hangok jótékony hatásáról, a só-terápiáról, a stressz oldásról, az iskolai szorongás enyhítéséről, az ásványok gyógyító hatásáról, valamint az 50 felettiek egészségvédelméről hallgathattak előadást, vagy kis csoportos beszélgetésen vehettek részt.

2 alkalommal rendeztünk vásárt.(160 fő). Az egészségnaphoz kapcsolódott vásár és volt karácsonyi vásár is.

Szintén 2 alkalommal rendeztünk szórakoztató műsort (85 fő) Ötórai tea-party címmel. A könnyűzenei program Házigazdái Bodrogi Zsuzsa és Hlaváts László.

3 alkalommal tartottunk közgyűlést: Kétszer az alapszabály és a módosítása miatt, és a beszámoló közgyűlést.

A jóga lehetőségét az Elnökség tagjának Szekeres Vári Magdolnának köszönhetően, ismét felajánlottuk a tagjainknak. kedvesen vették igénybe, ezért a következő évben már a Zsombolyai utcában tartjuk.

2016-ban a Zsombolyai u. 6.-ban 54 alkalommal 2119 fő vett részt.

Az EMMI Statisztikában bagyobb szám szerepel, mert a kiállítás helyszíne egyúttal rendezvények színterei is, és így ők is potenciális nézők.

Közönségünk.

Sajnos a klubtagok egy része nem követte a klubot. Kevesebb tagdíjbefizetés, kevesebb klubtaglátogató volt. A kerület lakóit még nem tudtuk igazán elérni. Inkább a főváros különböző kerületeiből jönnek a vendégek és a műsor szereplőinek véndégei a látogatók.

Kommunikáció

Az elmúlt év kommunikációs szempontból is keresés éve volt, mert bár egy kis rádióban hetente hamgzottak el a klub műsorairól hírek, vagy riportok, az Újbuda újságban megjelent egy PR cikk, és folyamatosan megjelenek plakátjaink a TIT Stúdió utcai vitrinjébe, de a klub eredeti világító „cégtábláját” még nem lehetett kitenni technikai okok miatt. A műsorfüzetet, plakátot a helyi kis üzletekbe is kitettük. Továbbra is keresünk olyan önkébnteseket, akik a lakókörzetükben tudják népszerűsíteni a klub műsorát.

Gazdálkodás

A Rátkai Márton Klub 2015-ben nem nyert állami támogatást. A 2016-os támogatás terhére 500.000- Ft előleget kaptunk, de ezt majd az új elszámolási időszaknak megfelelően, illetve csak a II. félévrer számolható el. A szállítási költségek megnövekedetek, mert a művészek ugyan gázsi nélkül jönnek fellépni, de az utiköltséget, taxiszámlát, kifizetjük. a Kiállítások szállításánál is ez a történik. Korábbi online felületeket lemondtuk, mert nem volt megfelelő kevesen vették igénybe. A lemondás is komoly összegekbe kerültek. Mivel a Törvényszék még ne igazolta vissza az alapszábályunkat, a postával szerződést kötöttünk negyed évenként, hogy a Zsombolyai utcába hozzák a küldeményeket. Ebből komoly nehézéségek származtak, így telefonszerződésünket újra kellett kötni, ami költséggel járt. Tsziteletdíjat nem fizettünk, de számlákat igen.

A jövöben is igyekszünk takarékosan gazdálkodni.

2016-ra tervezett tevékenységünk jelentős részét megvalósítottuk, bár nem feltétlenűl a munakterv minden pontját teljesítve, hanem folyamatosan alkalmazkodva az új körülményekhez, igényekhez.

Budapest. 2017.02.08. Sebőkné Zalka Ilona

klubtitkár